Държавен вестник, бр. 68, 2025 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  68
е посочил изрично начина за получаване на 
сумата;
4. чрез пощенски паричен превод, като 
всички разходи са за сметка на предявителя.
(2) Непотърсените в срок от 5 години 
суми по ал. 1, т. 2, 3 и 4 се отнасят в приход 
на БНБ. Срокът започва да тече считано от 
датата на протокола за отложена замяна на 
повредени евробанкноти по чл. 12, ал. 3.
Г л а в а  ч е т в ъ р т а
ЗАМЯНА НА НЕГОДНИ ЗА ОБРАЩЕНИЕ 
ЕВРОМОНЕТИ
Чл. 16. (1) Българската народна банка 
възстановява стойността или извършва за­
мяна на негодни за обращение евромонети 
при условията на глава III от Регламент 
(ЕС) № 1210/2010 на Европейския парламент 
и на Съвета от 15 декември 2010 г. относно 
установяване на истинността на евромоне­
тите и обработката на негодни за употреба 
евромонети (ОВ, L 339 от 22 декември 2010 г.), 
наричан по-нататък „Регламент № 1210/10“.
(2) При извършване на замяна или въз­
становяване на стойността на негодни за 
обращение евромонети предявителят на ев­
ромонетите представя пред БНБ декларация 
за произход на средства по реда на Закона 
за мерките срещу изпирането на пари или 
други приложими нормативни актове, когато 
такава се изисква от закона.
Г л а в а  п е т а
ЗАДЪРЖАНЕ И ИЗВЪРШВАНЕ НА ЕКС­
ПЕРТНА ОЦЕНКА НА ЕВРОБАНКНОТИ 
И ЕВРОМОНЕТИ, КОИТО ПОРАЖДАТ 
СЪМНЕНИЯ, ЧЕ СА ФАЛШИВИ
Чл. 17. (1) В съответствие с чл. 6, пар. 1 
от Регламент (ЕО) № 1338/2001 на Съвета 
от 28 юни 2001 г. за определяне на необхо­
димите мерки за защита на еврото срещу 
фалшифициране (ОВ, специално българско 
издание, глава 19, том 003, стр. 169 – 173), 
наричан накратко „Регламент № 1338/2001“, 
банките, доставчиците на платежни услуги, 
издателите на електронни пари, обменните 
бюра, доставчиците на услуги, стопанските 
субекти, които участват в обработването и 
публичното разпространение на евробанкно­
ти и евромонети, както и всички държавни 
органи и органи на местно самоуправление и 
местна администрация са длъжни да предават 
на БНБ като национален център за анализ 
в Република България съгласно чл. 4 – 5 от 
Регламент № 1338/2001 за извършване на 
експертна оценка задържаните от тях ев­
робанкноти и евромонети, които пораждат 
съмнения, че са фалшиви.
(2) В съответствие с чл. 5 от Решение на 
Европейската централна банка от 16 септем­
ври 2010 г. относно проверките за истинност 
и годност и за връщането в обращение на 
евробанкноти (ЕЦБ/2010/14) (ОВ, L 267 от 
9 октомври 2010 г.), наричано по нататък 
„Решение № 2010/14“, субектите по ал. 1 пре­
дават незабавно и не по-късно от 20 работни 
дни на БНБ за извършване на експертна 
оценка задържаните от тях евробанкноти/
евромонети, които не са идентифицирани 
като истински.
Чл. 18. (1) За изпълнение на задълженията 
по чл. 17 се съставя протокол за задържане 
на банкноти/монети, които пораждат съмне­
ния, че са фалшиви, по образец (приложение 
№ 2), съставен най-малко в два еднообразни 
екземпляра. Единият от екземплярите се 
предоставя на предявителя, а другият при­
дружава евробанкнотите/евромонетите при 
изпращането им в БНБ.
(2) Данните, позволяващи идентифициране 
на предявителя на евробанкноти/евромонети, 
които пораждат съмнения, че са фалшиви, 
се пазят за срок не по-малко от 10 години.
Чл. 19. (1) Задържаните по реда на чл. 18 
евробанкноти/евромонети се опаковат в 
плик (пакет/кутия) и заедно с екземпляр от 
протокола за задържане се предават в БНБ 
незабавно и не по-късно от 20 работни дни.
(2) Предаването по ал. 1 се извършва на 
гише, посредством пощенска пратка с обратна 
разписка или пратка по куриер, изпратена до 
БНБ на адрес: Касов център на БНБ, отдел 
„Национален център за анализ“ (НЦА), м. По­
лигона, ул. „Михаил Тенев“ № 10, 1784 София. 
Всички пощенски и/или куриерски разходи 
по предаване на пратката са за сметка на 
предявителя.
Чл. 20. Органите на досъдебното про­
изводство и съдилищата предават на БНБ 
фалшиви евробанкноти/евромонети по реда 
на чл. 19. 
Чл. 21. Българската народна банка по 
определен от нея ред оказва съдействие на 
банките, финансовите институции, обменните 
бюра и доставчиците на услуги при обучение 
на служителите, отговорни за извършване 
на преценка за истинност на евробанкноти/
евромонети.
Чл. 22. (1) В срок до 20 работни дни от 
датата на постъпване в БНБ на евробанк­
ноти/евромонети, които пораждат съмнение, 
че са фалшиви, БНБ предприема проверка 
и извършва експертна оценка за установя­
ване дали евробанкнотите/евромонетите са 
фалшиви.
(2) За резултата от проверката и експер­
тната оценка на евробанкноти/евромонети,